Med henblik på at yde øjeblikkelig støtte til personer, der ankommer til Unionen, og udvise solidaritet i praksis med de mest berørte medlemsstater foreslår Kommissionen, at der via EU-budgettet bidrages til dækningen af udgifterne til den første modtagelse og registrering af personer, der er flygtet fra Ukraine, med i alt 400 mio. EUR inden for rammerne af Asyl-, Migrations- og Integrationsfonden (AMIF) og instrumentet for finansiel støtte til grænseforvaltning og visumpolitik (IGFV) .

Den Russiske Føderations invasion af Ukraine den 24. februar 2022 førte til en massetilstrømning fra Ukraine til Unionen af fordrevne personer (herunder mange børn), som har brug for øjeblikkelig støtte. Dette har lagt et betydeligt pres på medlemsstaterne, som skal håndtere presserende migrations- og grænseforvaltningsforanstaltninger og står over for det dermed forbundne behov for finansiering.

2.Udgifter til modtagelse af personer, der er flygtet fra Ukraine

Ved Rådets gennemførelsesafgørelse (EU) 2022/382 blev der konstateret en massetilstrømning af fordrevne personer fra Ukraine som omhandlet i artikel 5 i direktiv 2001/55/EF, hvilket førte til indførelsen af midlertidig beskyttelse af disse personer. I betragtning 22 i gennemførelsesafgørelsen præciseres det, at medlemsstaternes bestræbelser på at efterleve de forpligtelser, der følger af denne afgørelse, og tilbyde midlertidig beskyttelse vil blive understøttet finansielt af EU-fondene, herunder Asyl-, Migrations- og Integrationsfonden og instrumentet for finansiel støtte til grænseforvaltning og visumpolitik.

2.1. Forslag til foranstaltninger inden for rammerne af Asyl-, Migrations- og Integrationsfonden (AMIF)

Kommissionen foreslår at støtte ordningerne for den første modtagelse og registrering i de mest berørte medlemsstater inden for rammerne af AMIF med i alt 276 mio. EUR. Dette skal sikre personer, der er flygtet fra Ukraine, adgang til en passende første modtagelse, fødevarer, husly, sanitet, beklædning, medicin, familieopsporing, juridisk bistand og oversættelsesbistand samt psykosociale og andre specialiserede tjenester med henblik på deres registrering i en af medlemsstaterne.

Det samlede beløb på 276 mio. EUR består af tre elementer:

1.Efter en ændring af arbejdsprogrammerne for den tematiske facilitet for 2021-2022 vil der blive stillet 124 mio. EUR til rådighed i form af nødhjælp inden for rammerne af AMIF.

2.Parallelt hermed foreslår Kommissionen en overførsel foretaget af budgetmyndigheden (DEC 11/2022) fra den interne del af solidaritets- og nødhjælpsreserven for at mobilisere 52,2 mio. EUR i forpligtelsesbevillinger.

3.Via FÆB nr. 3 foreslår Kommissionen at mobilisere den resterende margen under udgiftsområde 4 på 99,8 mio. EUR i forpligtelsesbevillinger.

De foreslåede forhøjelser og omfordelinger forventes at blive gennemført hurtigt med forfinansieringssatser for nødhjælp på op til 100 %. Under hensyntagen til de betalingsbevillinger, der på nuværende tidspunkt er til rådighed for AMIF på budgettet for 2022, og udsigterne for resten af året anslår Kommissionen, at den samlede forhøjelse af forpligtelsesbevillingerne på 276 mio. EUR kræver en forhøjelse af betalingsbevillingerne på 150 mio. EUR, heraf 74 mio. EUR gennem overførsel DEC 11/2022 og 76 mio. EUR gennem FÆB nr. 3.

EUR Budgetpost Titel Forpligtelsesbevillinger Betalingsbevillinger Sektion III — Kommissionen 10 02 01 Asyl-, Migrations- og Integrationsfonden 99 768 521 76 005 396 I alt 99 768 521 76 005 396

2.2 Forslag til foranstaltninger inden for rammerne af instrumentet for finansiel støtte til grænseforvaltning og visumpolitik (IGFV)

Efter en ændring af arbejdsprogrammerne for den tematiske facilitet for 2021-2022 vil der blive stillet yderligere 124 mio. EUR til rådighed i form af nødhjælp inden for rammerne af IGFV. De skal især anvendes som finansiering til de medlemsstater, der grænser op til Ukraine, for at muliggøre en gnidningsløs anvendelse af procedurer ved eller i nærheden af de ydre grænser, identifikation, optagelse af fingeraftryk, registrering, sikkerhedskontrol, lægelig screening og sårbarhedsscreening af tredjelandsstatsborgere samt dække de umiddelbare modtagelsesbehov under disse procedurer.

Den foreslåede omfordeling af de eksisterende bevillinger inden for IGFV's tematiske facilitet med forfinansieringssatser for nødhjælp på op til 100 % indebærer en meget hurtigere gennemførelse af betalingsbevillingerne end de oprindeligt planlagte foranstaltninger, idet de ville være blevet kanaliseret gennem medlemsstaternes nationale programmer. Under hensyntagen til de betalingsbevillinger, der på nuværende tidspunkt er til rådighed for IGFV på budgettet for 2022, og udsigterne for resten af året anslår Kommissionen, at en omfordeling af forpligtelsesbevillinger på 124 mio. EUR kræver en forhøjelse på 100 mio. EUR i betalingsbevillinger.

EUR Budgetpost Titel Forpligtelsesbevillinger Betalingsbevillinger Sektion III — Kommissionen 11 02 01 Instrumentet for finansiel støtte til grænseforvaltning og visa 0 100 000 000 I alt 0 100 000 000

3.Finansiering

Samlet set svarer nettovirkningen af dette FÆB for udgifterne til en stigning på 99,8 mio. EUR i forpligtelsesbevillinger og 176 mio. EUR i betalingsbevillinger.

Kommissionen foreslår at forhøje AMIF med 99,8 mio. EUR i forpligtelsesbevillinger fra den uudnyttede margen på udgiftsområde 4. Den foreslår også at forhøje AMIF med 76 mio. EUR og IGFV med 100 mio. EUR i betalingsbevillinger fra margenen under betalingsloftet. På dette tidlige tidspunkt af året har Kommissionen ikke fundet kilder til omfordeling af betalingsbevillinger på tværs af budgettet, men den vil fortsat nøje overvåge gennemførelsen af budgettet i løbet af året.





4.Sammenfattende oversigt opdelt efter udgiftsområde i den flerårige finansielle ramme

I EUR